Αγαπημένα μου τεταρτάκια,

Χάρηκα πάρα πολύ που σας είδα την προηγούμενη Τετάρτη και ενθουσιάστηκα με τη δουλειά που έχετε κάνει και με τις φοβερές ιδέες σας! Μην ξεχάσετε να την στείλετε στα mail μου, όσοι δεν την έχουν στείλει ήδη, ή να την αναρτήσετε στις κυψέλες μας. Περιμένω με ανυπομονησία να διαβάσω και τα σκετσάκια σας!

Στο μεταξύ, σας στέλνω περισσότερες πληροφορίες για την δράση δημιουργικής γραφής με θέμα **«Βρες μια ιστορία…»**, για την οποία σας μίλησα στο μάθημα.

Η βραβευμένη εικονογράφος Κέλλυ Ματαθία-Κόβο (δείτε [βιογραφικό σημείωμα](https://drive.google.com/open?id=1QGrkwaIK2PhHw-EJEuGlSi2c9hxixaQm)) δημιούργησε τις παρακάτω εικόνες σχετικά με τον εγκλεισμό μας στο σπίτι. Μπείτε στο

<https://drive.google.com/drive/folders/1cccnWWjusgXBAL-e9pXI6Xsww8wv2ntB>

και βρείτε όλες τις σχετικές πληροφορίες και τις 4 εικόνες. Επιλέξτε μία, δύο, τρεις ή και τις τέσσερις εικόνες, βάλτε τες σε σειρά και αφήστε τη φαντασία σας να ξεδιπλώσει τη δική σας πρωτότυπη ιστορία.

Από κάθε τάξη θα επιλεχθεί μία μόνο ιστορία, η οποία θα αποσταλεί στην εικονογράφο, προκειμένου να δημοσιοποιηθεί στην εκπαιδευτική κοινότητα, μέσω αναγνώσεων και προβολών στο [«Δίκτυο για τα δικαιώματα του παιδιού»](https://ddp.gr/) και με άλλους τρόπους και μέσα που θα ανακοινωθούν στους συμμετέχοντες μετά τη συγκέντρωση των ιστοριών.

**Οι ιστορίες θα πρέπει ν’ αποσταλούν μέχρι τις 25/5 στην υπεύθυνη εκπαιδευτικό της τάξης.**

Καλή επιτυχία!!!